ΓΡΑΠΤΗ ΕΡΩΤΗΣΗ E-3621/01

υποβολή: Encarnacin Redondo Jimnez (PPE-DE), Carmen Fraga Estevez (PPE-DE)και Jos Garca-Margallo y Marfil (PPE-DE) προς την Επιτροπή

(8 Ιανουαρίου 2002)

Θέμα: Προσωρινή αναστολή της εισαγωγής ισπανικής κλημεντίνης στην ΕΕ

Κατά τη διάρκεια της εβδομάδας αυτής ανακοινώθηκε η προσωρινή αναστολή και/ή απαγόρευση των αποστολών ισπανικής κλημεντίνης στις Ηνωμένες Πολιτείες. Οι φυτοϋγειονομικέςπηρεσίες της χώρας αυτής προέβαλαν το επιχείρημα ότι είχαν ανακαλύψει μία ζωντανή προνύμφη, εκτός από διάφορες νεκρές, της μύγας της Μεσογείου (ceratitis lapitata) με προέλευση την Ισπανία. Μετά από διάφορες συγκεχυμένες ανακοινώσεις και το προσωρινό άνοιγμα που διήρκεσε μία ώρα, αποφασίσθηκε, εκ μέρους των αρχών των ΗΠΑ, η επάόριστον αναστολή των εισαγωγών αυτών. Οι ευρωπαίοι παραγωγοί δεν συμφωνούν με τις εξηγήσεις των ΗΠΑ και θεωρούν ότι οφείλονται σε μεγάλο βαθμό στις πιέσεις των βορειοαμερικανών παραγωγών, οι οποίοι πλήττονται άμεσα από τον ανταγωνισμό των αυξημένων εισαγωγών εσπεριδοειδών από την Ευρώπη.

Λαμβάνονταςπόψη ότι αυτή η όχι και τόσο νόμιμη μέθοδος μπορεί να χρησιμοποιηθεί από άλλες χώρες και για άλλα ευρωπαϊκά προϊόντα:

- Γνωρίζει άραγε η Επιτροπή τον κίνδυνο που διατρέχουν οι ευρωπαϊκές εξαγωγές·

- Ποια μέτρα προτίθεται να λάβει η Ευρωπαϊκή Επιτροπή προκειμένου να μεριμνήσει για την αυστηρή εφαρμογή των διατάξεων που ισχύουν στις συμφωνίες με τις τρίτες χώρες·

- Αν αποδειχθεί ότι τα επιχειρήματα που προβάλλονται δεν είναι τίποτε άλλο από εμπορικοί φραγμοί, με ποιο τρόπο και ποιός πρόκειται να αποζημιώσει τους ευρωπαίους παραγωγούς για τις ζημίες πουφίστανται, τόσο όσον αφορά την αξία του προϊόντος όσο και για την απώλεια του μεριδίου τους στην αγορά·

Απάντηση του κ. Lamy εξ ονόματος της Επιτροπής

(15 Φεβρουαρίου 2002)

Η Επιτροπή γνωρίζει την περίπτωση αυτή και οιπάλληλοί της παρακολουθούν από κοντά την κατάσταση. Οι όροι εξαγωγής κλημεντίνης από την Ισπανία προς τις Ηνωμένες Πολιτείεςπόκεινται στους κανόνες εισαγωγής των Ηνωμένων Πολιτειών και αποτελεί πρωταρχική αρμοδιότητα της Επιτροπής να ελέγξει κατά πόσον οι κανόνες αυτοί και η εφαρμογή τους συνάδουν με τη συμφωνία του ΠΟΕ περί Υγειονομικών και Φυτοϋγειονομικών μέτρων.

Η απαγόρευση εκ μέρους των Ηνωμένων Πολιτειών, η οποία είναι προφανώς δυσανάλογη, καθώς και η πιθανή μη νομιμότητά της σε σχέση με τις διατάξεις του ΠΟΕ, αναφέρθηκαν ξεχωριστά τόσο από το Μέλος της Επιτροπής το αρμόδιο για το εμπόριο και το Μέλος της Επιτροπής το αρμόδιο για τηνγεία και την προστασία των καταναλωτών, κατά τη συνάντησή τους το Δεκέμβριο του 2001 με τον κ. Zoellick, εκπρόσωπο των Ηνωμένων Πολιτειών σε θέματα εμπορίου, όσο και από την αντιπροσωπεία της Επιτροπής στην Ουάσιγκτον.

Σε εξέλιξη βρίσκονται συζητήσεις τεχνικής φύσεως μεταξύπαλλήλων των Ηνωμένων Πολιτειών και της Ισπανίας, οι οποίοι ελπίζουμε ότι θα αποσαφηνίσουν τις πρακτικές και τεχνικές πτυχές του ζητήματος και θα μπορέσουν να επιλύσουν το πρόβλημα. Σε περίπτωση που το ζήτημα δεν επιλυθεί ταχύτατα και ικανοποιητικά, η Επιτροπή θα μπορούσε να εξετάσει το ενδεχόμενο κατάλληλης δράσης στο πλαίσιο του ΠΟΕ, και ιδίως στο πλαίσιο της συμφωνίας περί Υγειονομικών και Φυτοϋγειονομικών μέτρων.

Οι εξαγωγείς οι οποίοι, στο στάδιο αυτό, επιθυμούν να ανακτήσουν τις απώλειες πουπέστησαν λόγω της απαγόρευσης των Ηνωμένων Πολιτειών, θα πρέπει να εξετάσουν το ενδεχόμενο προσφυγής τους ενώπιον των εθνικών δικαστηρίων των Ηνωμένων Πολιτειών.